text: मृतकों में कैप्टन पी.एस राजपूत, कॉ-पायलेट मारिया जुबैरी, असिस्टेंट इंजीनियर सुरभि, एयरक्राफ्ट टेक्निशियन मनीष पांडे भी शामिल हैं। ये विमान मुंबई के घाटकोपर के सर्वोदय नगर इलाके में क्रैश हुआ है।बताया जा रहा है कि ये जुहू एयरपोर्ट की तरफ बढ़ रहा था, प्लेन जैसे ही क्रैश हुआ अचानक उसमें आग लग गई। विमान सीधा इलाके की जागृति बिल्डिंग के पास एक निर्माणाधीन बिल्डिंग पर गिरा।पहले इस तरह की खबर आई थी कि ये प्लेन यूपी सरकार का है, लेकिन बाद में सरकार की ओर से बयान आया कि ये सरकार यूपी सरकार का नहीं है। यूपी सरकार का कहना है कि उन्होंने ये विमान मुंबई की ही एक कंपनी UY Aviation Pvt Ltd. को बेच दिया था।